दुनिया के पीछे चलने की बजाय अगुआई करने की सोच रहे हैं। भारत इतने बड़े पैमाने पर सोचने वाला पहला देश होगा।'उन्होंने इसे व्यावहारिक साबित करने के लिए एलईडी बल्बों का उदाहरण भी दिया। कहा कि बड़े पैमाने पर खरीद के जरिये इनकी आसमान छूती कीमतों को सरकार जमीन पर ला चुकी है। फरवरी, 2014 में एक एलईडी बल्ब की कीमत 310 से कम नहीं थी। वहीं, अब यह कीमत घटकर 64 रुपये प्रति बल्ब के आसपास आ चुकी है। इसके लिए बीते साल ही मोदी सरकार ने डोमेस्टिक एफिशिएंट लाइटिंग प्रोग्राम शुरू किया था। इसके तहत बिजली वितरण कंपनियों के जरिये परिवारों को अब तक 8.32 करोड़ एलईडी बल्ब दस रुपये की मामूली मासिक किस्त पर उपलब्ध कराए जा चुके हैं।